Bit će još gore: Režije do kraja 2014. skuplje do čak 1620 kn?

Najveći problem većini predstavlja plinsko grijanje u zimskim mjesecima. Računi će biti još veći jer će Hrvatska cijene morati uskladiti s cijenama u zemljama EU

<p>Iako je na početku mandata Vlada najavljivala zaustavljanje pada standarda građana, stanje je sve gore.<b> </b></p><h3>Nezaposlenih sve više, a režije sve skuplje</h3><p><b>Prema podacima HZZ-a, trenutačni broj nezaposlenih iznosi 384.877. Prema projekcijama za 2014. godinu, od svibnja do prosinca troškovi režija poskupit će, kad se sve zbroji, za do 1620 kuna</b>. </p><p>Zbog Vladinih odluka, usklađivanja cijena energenata s onima u EU, tržišne liberalizacije goriva i očuvanja okoliša, <b>građani na proljeće mogu očekivati poskupljenja struje, vode, plina, troškova zbrinjavanja otpada iz kućanstava i benzina.</b> </p><h3>Za plin 100 kuna više</h3><p><b>Najveći problem većini predstavlja plinsko grijanje</b> u zimskim mjesecima. Računi će biti još veći jer će Hrvatska cijene morati uskladiti s cijenama u zemljama EU, u kojima je cijena plina viša nego kod nas. Izračun je da će <b>prosječna obitelj koja plin plaća oko 500 kuna na mjesec izdvajati do 100 kn više</b>. </p><h3>'Raste' struja, ali i naknada za korištenje vode </h3><p>Očekuje se i <b>poskupljenje struje za oko 20 posto</b>, a rast će i naknada za korištenje voda i to do 1,50 kuna po četvornom metru. Tako bi prosječan trošak od 200 kuna na mjesec, u sljedećih osam mjeseci 2014. godine mogao <b>narasti za 320 kuna</b>. </p><h3>Raste i cijena odvoza smeća, a očekuje se i za kunu skuplji benzin</h3><p>Stručnjaci procjenjuju da će rasti i cijena odvoza smeća za 50 posto pa bi prosječan trošak odvoza, koji je 60 kuna, mogao biti 30 kn veći. Zbog liberalizacije tržišta naftnih derivata, realno je očekivati skuplji benzin i to za kunu po litri goriva, piše <b><a href="http://www.glas-slavonije.hr/227064/1/Godina-pada-standarda-Rezijski-troskovi-rastu-za-1620-kn-do-kraja-2014" rel="" title="">Glas Slavonije.</a></b> </p><h3>Poskupjet će i cigarete</h3><p>Dodatni udar bit će i poskupljenje cigareta za koje se očekuje da bi moglo<b> iznositi do pet kuna po kutiji</b>. To znači da bi za prosječnog pušača koji puši kutiju cigareta na dan dodatni izdatak mogao iznositi 150 kuna, odnosno 1200 kuna na razini od osam mjeseci. </p>